Diari Oficial de la Generalitat Valenciana


Sumari del DOGV 3531, del 05-07-1999 (1999/6274)

Informació pública de l'alternativa tècnica de programa d'actuació integrada, junt amb el projecte d'urbanització, corresponent a la unitat d'execució definida en el Pla General d'Ordenació Urbana d'Alcalà de Xivert, com a Unitat d'Execució número P.4 d'Alcossebre (Platja del Moro).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6274


Organisme emissor
:   Agrupació d'Interés Urbanístic El Canaret

Tipus de document
:   Anunci

Informació pública de l'alternativa tècnica de programa d'actuació integrada, junt amb el projecte d'urbanització, corresponent a la unitat d'execució definida en el Pla General d'Ordenació Urbana d'Alcalà de Xivert, com a Unitat d'Execució número P.4 d'Alcossebre (Platja del Moro). [1999/M6274]
  
L'Agrupació d'Interés Urbanístic El Canaret, en virtut de les facultats que li confereix l'article 48.1 C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, junt amb el projecte d'urbanització, corresponent a la unitat d'execució definida en el Pla General d'Ordenació Urbana d'Alcalá de Xivert, com a Unitat d'Execució número P.4 d'Alcossebre (Platja del Moro), que inclou els terrenys compresos entre el camí del Canaret al nord, el límit del sòl urbanitzable detallat al sud i a l'oest (amb els carrers A i C respectivament), i la UE. P. 3 a l'est (amb el carrer B), en aplicació del que estableix l'article 46.3 de l'esmentada llei, pel termini de 20 dies hàbils comptats a partir del dia següent a la publicació d'aquest anunci. Junt amb l'alternativa tècnica de programa queden exposats al públic els estatuts de l'agrupació.
  
L'alternativa tècnica del programa, junt amb el projecte d'urbanització i els estatuts de l'agrupació es troben protocol·litzats en la Notaria del senyor Rafael Rivas Andrés, amb domicili a Alcalà de Xivert, identificada com a Programa per al Desenvolupament de l'Actuació Integrada X.L.E.6 Alcossebre-Alternativa Tècnica.
  
Es fa constar que durant el termini de 20 dies comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en la Notaria del senyor Rafael Rivas Andrés per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podran consultar en l'Ajuntament d'Alcalà de Xivert les actuacions derivades de la documentació dipositada en aquest i presentar-hi, per a la seua incorporació a aquesta, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Alcalà de Xivert, 28 de juny de 1999.- El president de l'Agrupació d'Interés Urbanístic El Canaret: José Luis Sanchís Mendoza.
  
Promociones Dénia, SL